
MUNICIPIUL TIMIŞOARA
DIRECŢIA, INSTITUŢII ŞCOLARE, MEDICALE,                             Nicolae Robu                                                                                    
SPORTIVE ŞI CULTURALE
COMPARTIMENT ŞCOLI
Nr.SC2015 -5486/27.02.2015        


REFERAT

Privind  închirierea imobilului situat în Timişoara, str. Abrud nr.19, fostă  Aleea Detunata nr. 6, înscris în CF nr. 402743 Timişoara cu nr. top 5668 , în care se desfăşoară activitatea Grădiniţei cu Program Prelungit nr. 16

       Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  privind   închirierea   imobilul  situat  în Timişoara ,  str. Abrud nr.19, fostă  Aleea  Detunata nr. 6,  imobil cu  destinaţia de unitate de învăţământ în care funcţionează Grădiniţa cu program prelungit nr. 16. Imobilul construcţie şi teren  situat în Timişoara str. Abrud nr.19, fostă  Aleea Detunata nr. 6 înscris în CF nr. 402743 Timişoara provenită din conversia de pe hârtie a CF nr. 3061, cu nr. top 5668  compus  din  Clădire S+P+ 1 Etaj si teren construit si neconstruit in suprafata de 869 mp,suprafata subsol -176,17  mp, suprafata parter – 235,26 mp si suprafata etaj 129,03 mp  a fost retrocedat către Schreyer Ivan, Schreyer Dana şi Schreyer Rony cu Dispoziţia  nr. 1686/15.06.2006, emisă în baza Legii nr. 10/2001.
       Prin contractul de vânzare – cumpărare autentificat cu nr. 2730/24.10.2011 de notar public Topaşă Florin-Gheorghe, încheiat între Schreyer Ivan, Schreyer Dana, Schreyer Rony în calitate de vânzători şi Marincu Irinel-Ionel în calitate de cumpărător, acesta din urmă devine proprietarul imobilului din str. Abrud nr. 19 (fostă Aleea Detunata nr. 6).
       Contractul de închiriere nr. SC 2012-8390/03.04.2012  încheiat în baza Hotărârii  Consiliului Local nr.91/28.02.2012 expira la data de 28.02.2015 şi prin adresa nr. SC 2015-002031/27.01.2015, Grădiniţa cu program prelungit nr. 16, solicita prelungirea contractului de inchiriere  pentru a menţine activitatea grădiniţei  în acelasi  imobil.
        Prin adresa nr. CT 2015-000084/13.01.2015,  proprietarul imobilului, Marincu Irinel Ionel, prin   avocat Vanciu Vasile şi-a exprimat dorinţa de a  încheia un nou contract de închiriere   pe o perioadă de 1 an si jumatate, începând din data de 29.02.2015 până la data de 29.08.2016, cu o chirie de 2500 Euro/lună.
        Conform extrasului din procesul verbal  Nr.3/24.02.2015 al  Comisiei  de negociere  cu terţii,  reiese ca partile, de comun acord au stabilit  incheierea unui nou contract de inchiriere cu urmatorul continut:
-Durata contractului va fi  de 1 an si jumatate, începând din data de 29.02.2015 până la data de 29.08.2016
-Contractul  nou va contine aceleasi clauze din contractul anterior, cu urmatoarele modificari si completari la cap. IX, se introduce  un nou articol care va avea următorul conţinut:

„Părţile contractante pot decide de comun acord rezilierea contractului cu un preaviz de 6 luni calendaristice emis de partea care doreşte rezilierea”.
Aceasta clauza este necesara deoarece nu se cunoaste valoarea reparatiilor necesare pentru buna desfasurare a activitatii in acest imobil.
      
     Având în vedere cele de mai sus şi faptul că în prezent nu  dispunem de altă locaţie  pentru  mutarea activităţii Grădiniţei cu program prelungit nr. 16,  supunem spre aprobare  Consiliului Local;
    1.Închirierea imobilului situat  în Timişoara ,  str. Abrud nr.19, fostă  Aleea Detunata nr. 6,  imobil înscris în CF nr. 402743 Timişoara provenită din conversia de pe hârtie a CF nr. 3061, cu nr. top 5668 pentru desfăşurarea activităţii  Grădiniţei cu program prelungit nr.16 proprietatea  dl. Marincu Irinel Ionel,  pe o perioadă de 1 an si jumatate, începând din data de 29.02.2015 până la data de 29.08.2016 , cu o chirie  lunara de 2500 Euro/lună.
    2. Aprobarea modelului de contract de închiriere conform  anexei nr. 1.

